Zobáľ

Zobáľ (Rynchops) je rod vtákov z čeľade čajkovité. V niektorých systémoch tvorí samostatnú podčeľaď zobáľorodé, v iných do tejto podčeľade patria ešte ďalšie rody – pozri v článku čajkovité.

Sú známe tri druhy, vyskytujú sa v južnej Ázii, v Afrike a v Amerike, prevažne v tropickom pásme, ale ich areály zasahujú aj do miernych oblastí. Sú veľké 3646 cm. Sfarbenie je čiernobiele. Sú to vodné vtáky, žijú pri sladkých vodách aj pri mori. Živia sa rybami, ktoré lovia tak, že letia nízko nad hladinou so spodnou čeľusťou zobáka, ktorú majú ako jediné vtáky dlhšiu ako hornú čeľusť, ponorenou do vody. Tá sa preto stále obrusuje, ale kontinuálne dorastá. Lietajú vo dne aj v noci. Žijú v kolóniách a sú monogamné. Nestavajú si hniezda, ale vajcia (26) znášajú do jamky na piesočnatej pláži. Vajcia zahrievajú obe pohlavia počas 2126 dní, mláďatá sa liahnu operené.

Podľa moderných taxonomických výskumov tvoria zobále sesterskú skupinu čajkorodých, napriek svojmu vzhľadu sú teda viac príbuzné čajkám ako rybárom.

Druhy 
 zobáľ čiernochrbtý (Rynchops niger) – hniezdi v Severnej a Južnej Amerike
 zobáľ podivný (Rynchops flavirostris) – hniezdi v tropickej Afrike
 zobáľ bielokrký (Rynchops albicollis) – hniezdi v južnej Ázii

Referencie

Iné projekty

Zdroj 

Zobáľovité